দেশভাগ, মানুষভাগ এবং? দেখুন ‘চিঠির জুবান’

কলকাতা: গুপ্তচরবৃত্তি না কি প্রেম, জিতে যাবে কে? দেশভাগের প্রতিবিম্ব কি মানুষভাগেই দেখতে পাওয়া যায়? এর শেষ কোথায়? ধর্মে ধর্মে লড়িয়ে দেওয়া মানুষগুলো কি সবাইকে বোকা বানিয়েই যাবে? এই সব প্রশ্নের জবাব দিতে মঞ্চস্থ হতে চলেছে এই সময়ের দলিল ‘চিঠির জুবান'(Chithir Juban) নাটক। এটি দেশভাগের প্রেক্ষাপটে তৈরি হওয়া একটা স্পাই থ্রিলার। একটি প্রেমের গল্পও। দেশভাগ বা মানুষ ভাগ- সবই আমরা করেছি নিজেদের ভালোর কথা ভেবে। যাকে ভাগ করছি তার কথা ভেবেছি কি? ১১ মে তৃপ্তি মিত্র সভাগৃহে ‘বজবজ আগামী’ দলের নতুন নাটক ‘চিঠির জুবান’ মঞ্চস্থ হতে চলেছে। লেখক – নির্দেশক এবং অভিনয়ে – এবং ঈপ্সিতা। তাতে অভিনয় করেছে একঝাঁক তরুণ প্রতিভা। রয়েছেন সুমন সাহা, অর্ঘ্য রায় এবং সৌম্যজিৎ অধিকারী।

নাটকে একটি মেয়েকে গুপ্তচর হিসেবে পাকিস্তান থেকে ভারতে পাঠানো হয়। একজনের সঙ্গে বিয়ে দেওয়া হয় যাকে পাকিস্তান সন্দেহজনক মনে করে। কিন্তু মেয়েটি তার পুরনো প্রেমিকের কথা ভুলতে পারে না। নতুন স্বামীকেও একসময় ভালোবেসে ফেলে। শেষে জানা যায় নেতারা জেনেশুনে অনেক তথ্য লুকিয়ে গেছে যাতে মিশন ফেল না করে। কিন্তু এর ফলস্বরূপ মেয়েটি বিভাজিত হয়ে যায় এবং প্রেমিক এবং স্বামী দুজনেই তাকে এক সময় ভুল বুঝে ছেড়ে চলে যায়। ঠিক আমাদের দেশের মতো। যাকে আমরা নিজেদের সুবিধের জন্য ভাগ করে নিজেরাই ত্যাগ করেছি। আমরা আমাদের ভালোর কথা ভেবে যাচ্ছি। দেশের কীসে ভালো হবে তা আর ভাবতে পারছি কি?

আরও পড়ুন: বদলে গেল অন্নু অভিনীত ছবির নাম

একই সঙ্গে এই নাটক বলার চেষ্টা করে এই যে ক্রাফটেড ট্রুথের গোলক একবার তৈরি হয়ে হাত থেকে বেরিয়ে গেলে তাকে আর কন্ট্রোল করা যায় না। তখন মানুষের পরিণতি খুবই করুণ হয়ে ওঠে।