প্রথমবার মঞ্চে অভিনয় করবেন ঐশ্বর্য!

কলকাতা: টেলিপর্দার এক বিখ্যাত অভিনেত্রী (Actress) ঐশ্বর্য সেন (Aishwarya Sen)। তাঁর রূপে যেমন মুগ্ধ দর্শকরা, তেমনই তাঁর অভিনয় পছন্দ করেন অনেকেই। তাঁকে একাধিক সিরিয়াল, ওয়েব সিরিজ়েও অভিনয় করতে দেখা গিয়েছে। তবে, এবার অভিনয়ের নতুন মাধ্যমে হাতেখড়ি হয়ে চলেছে অভিনেত্রীর। খুব শীঘ্রই মঞ্চে অভিনয় করতে দেখা যাবে ঐশ্বর্যকে। অভিজ্ঞান ভট্টাচার্যের নির্দেশনায় ‘অন্ধকারের উৎস হতে’ নাটকে (Drama) অভিনয় করবেন তিনি।

এই বিষয়ে অভিনেত্রী জানান, নাটকের প্রতি দীর্ঘ দিন ধরেই আমার আকর্ষণ রয়েছে। এখনও নিয়ম করে প্রতি সপ্তাহে নাটক দেখি। শেখার সুযোগও রয়েছে। তাই এ বার প্রস্তাব আসতে রাজি হয়ে যাই। তিনি আরও জানান, এক সময় ‘নান্দীকার’-এর সঙ্গে ছ’মাসের ওয়ার্কশপ করেছিলেন তিনি। কিন্তু তারপর অতিমারির জন্য সেই নাটক বাস্তবায়িত হয়নি। তখন থেকেই আমি নাট্য জগতের অংশ হতে চাইছিলাম। দর্শকদের সামনে অভিনয় করার অভিজ্ঞতা লোকের মুখে শুনেছিলাম। কিন্তু আমি সেটা নিজে উপভোগ করতে চাই।

আরও পড়ুন: নীল জলে ‘জলন্ত’ শ্রাবন্তী!

ঐশ্বর্য আরও জানান, এই মুহূর্তে নাটকের মহড়া চলছে। আগামী ২৬ নভেম্বর ‘রসিকতা’ প্রযোজিত এই নাটকের প্রথম শো। নাটকে বনানী চরিত্রে অভিনয় করবেন ঐশ্বর্যা। তবে এখনই নিজের চরিত্র নিয়ে কিছু চাইছেন না অভিনেত্রী। তবে সূত্র মারফৎ জানা যাচ্ছে, একটি নাটকের দল এবং একটি অপরাধী গোষ্ঠীকে কেন্দ্র করে তৈরি হয়েছে নাটকের গল্প। নাটকের অন্যান্য চরিত্রে অভিনয় করছেন ঋষভ বসু, ঋক দেব প্রমুখ।